V današnjem <i>Telegrafu</i> nam Nodier navaja Frentzla. Jaz mu ga nisem omenil; torej si je moral nekje vendarle pridobiti več kot površinsko znanje o slovanstvu. Da pa uživa v jezikovnih razpravah, vem iz njegovega <i>Etymologicon,</i> ki ga je izdal v Parizu in mi ga je pokazal. Škoda, da vsi etimologi le tipajo okrog izvora, samega izvora pa ne iščejo. Adelung je bil blizu, celo najbližji, Herder pa je kritično nakazal smer – <i>sed retro pedem meum!</i>
<p>Kopitarju sem poslal 125 naznanil in ga skupaj z njegovim duhom in krogom delovanja imenoval za svojega pooblaščenca in zastopnika na Dunaju, v Budi, Bratislavi, Szombathelyju, Pragi, Lvovu in tako daleč, kolikor misli, da je še primerno in ugodnejše. Vedno bolje kaže; tu je že 9 plačanih prednaročil, iz Ribnice jih pričakujem 13, od drugod 10, do 15. septembra se bodo naročili skoraj vsi gojenci škofijskega semenišča. Avgusta gre v tisk, <i>naj bo kar hózhe.</i>
</p><p>Vodnik l. r
</p>
P. S. Primičevo pismo bom morda poslal jutri; Ravnikar ga ima in potrebuje.
<bdi><a href="https://en.wikipedia.org/wiki/en:Valentin_Vodnik" class="extiw" title="w:en:Valentin Vodnik"><span title="Slovenian writer">Valentin Vodnik</span></a>
</bdi>
1813-06-27
<a rel="nofollow" class="external free" href="http://nl.ijs.si/e-zrc/zois/html/MP57.html">http://nl.ijs.si/e-zrc/zois/html/MP57.html</a>